รัฐบาลไทย-ข่าวทำเนียบรัฐบาล-พสกนิกรไทยทั่วประเทศร่วมบำเพ็ญสาธารณประโยชน์ และประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
วันพฤหัสบดีที่ 6 เมษายน 2566
06/04/2566
พสกนิกรไทยทั่วประเทศร่วมบําเพ็ญสาธารณประโยชน์ และประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
พสกนิกรไทยทั่วประเทศร่วมบําเพ็ญสาธารณประโยชน์ และประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวรและทรงมีพลานามัยแข็งแรงในเร็ววัน
พสกนิกรไทยทั่วประเทศร่วมบําเพ็ญสาธารณประโยชน์ และประกอบพิธีทางศาสนา เจริญพระพุทธมนต์และเจริญจิตตภาวนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพลานามัยแข็งแรงในเร็ววัน
วันที่ 5 เมษายน 2566 นายสุทธิพงษ์ จุลเจริญ ปลัดกระทรวงมหาดไทย กล่าวว่า ในห้วงวันที่ 4-5 เมษายน 2566 พสกนิกรไทยทุกจังหวัดร่วมประกอบพิธีทางศาสนา เจริญพระพุทธมนต์และเจริญจิตตภาวนา และบําเพ็ญสาธารณประโยชน์ เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยความจงรักภักดีและสํานึกในพระกรุณาธิคุณ อาทิ
1. จังหวัดภูเก็ต ที่วัดเทพวนาราม ตําบลศรีสุนทร อําเภอถลาง นายณรงค์ วุ่นซิ้ว ผู้ว่าราชการจังหวัดภูเก็ต เป็นประธานในพิธีปลูกต้นพระศรีมหาโพธิ์ ตามโครงการ "หนึ่งใจ...ให้ธรรมะ" ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน โดยมีหัวหน้าส่วนราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน และข้าราชการทุกภาคส่วน ร่วมพิธี
2. จังหวัดเลย ที่บริเวณหน้าจวนผู้ว่าราชการจังหวัดเลย ถนนเจริญรัฐ ตําบลกุดป่อง อําเภอเมืองเลย นายทวี เสริมภักดีกุล ผู้ว่าราชการจังหวัดเลย พร้อมด้วยนางวราภรณ์ เสริมภักดีกุล ประธานแม่บ้านมหาดไทยจังหวัดเลย นางเตือนใจ บุตรคุณ รองนายกเหล่ากาชาดจังหวัดเลย นายกิตติคุณ บุตรคุณ ปลัดจังหวัดเลย กรรมการเหล่ากาชาด และสมาชิกแม่บ้านมหาดไทยจังหวัดเลย ร่วมทําบุญตักบาตร เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
3. จังหวัดเชียงราย ที่วัดโป่งแดง ตําบลทรายขาว อําเภอพาน พระครูธีรสาสน์ไพศาล ดร. เจ้าคณะตําบลรายขาว เจ้าอาวาสวัดแม่คาววัง เป็นประธานฝ่ายสงฆ์ นายวุฒิกร คํามา นายอําเภอพาน เป็นประธานฝ่ายฆราวาสพิธีในโครงการบรรพชาอุปสมบทพนะภิกษุสามเณรภาคฤดูร้อน ประจําปี 2566 เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
4. จังหวัดนครศรีธรรมราช ที่วัดมะปรางงาม หมู่ที่ 2 ตําบลละอาย อําเภอฉวาง นายอัครพล สุทธิรักษ์ จิตต์สุภาพ นายอําเภอฉวาง พร้อมด้วยนายไชยวัฒน์ นุมาศ กํานันตําบลละอาย ผู้บริหารและบุคลากรในสังกัดองค์การบริหารส่วนตําบลละอาย ผู้บริหารสถานศึกษา และประชาชนในพื้นที่ เป็นประธานในพิธีบรรพชาอุปสมบท และบวชศีลจาริณี (ภาคฤดูร้อน) ประจําปี 2566 เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
5. จังหวัดพิษณุโลก ที่ตําบลวังน้ําคู้ อําเภอเมืองพิษณุโลก จ่าสิบเอกพินิจ อาจคิดการ นายกองค์การบริหารส่วนตําบลวังน้ําคู้ พร้อมด้วย ปลัดอําเภอเมืองพิษณุโลก ผู้นําท้องถิ่น ปลัดตําบลวังน้ําคู้ นักพัฒนาชุมชนตําบลวังน้ําคู้ ลงพื้นที่หมู่ที่ 3 บ้านปากดอนและหมู่ที่ 5 บ้านคุ้งวัง ตามโครงการ "รัฐร่วมราษฎร์ กาชาดร่วมใจ สร้าง/ซ่อม บ้านผู้ยากไร้ เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน
6. จังหวัดฉะเชิงเทรา ที่โรงพยาบาลวัดสมานรัตนาราม ตําบลหน้าเมือง อําเภอเมืองฉะเชิงเทรา นางฐิตารีย์ จั่นทอง นายกกิ่งกาชาดอําเภอบางคล้า พร้อมด้วยคณะกรรมการสมาชิกกิ่งกาชาดอําเภอบางคล้า ร่วมรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 73 ราย ผู้บริจาคดวงตา จํานวน 7 ราย ผู้บริจาคอวัยวะ จํานวน 6 ราย และผู้บริจาคร่างกาย จํานวน 3 ราย
7. จังหวัดสุราษฎร์ธานี ที่บริเวณพื้นที่ให้บริการลูกค้า บริษัทสิริสินกรุ๊ป จํากัด อําเภอเมืองสุราษฎร์ธานี สมาชิกเหล่ากาชาดจังหวัดสุราษฎร์ธานี ร่วมกับธนาคารเลือดโรงพยาบาลสุราษฎร์ธานี หอการค้าจังหวัดสุราษฎร์ธานี และ YEC สุราษฎร์ธานี บริษัทสิริสินกรุ๊ป จํากัด ร่วมออกหน่วยรับบริจาคโลหิต ดวงตา และอวัยวะ ตามแผนประจําเดือน เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน และเป็นการจัดหาโลหิตสําหรับใช้ในโรงพยาบาลของจังหวัดสุราษฎร์ธานี โดยมีผู้บริจาคโลหิต จํานวน 48 ราย ได้รับปริมาณโลหิต 15,400 ซีซี มีผู้บริจาคดวงตา 5 ราย มีผู้บริจาคอวัยวะ 4 ราย
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันประกอบกิจกรรมทางศาสนาและทํากิจกรรมบําเพ็ญสาธารณประโยชน์ ณ ศาสนสถานและสถานที่ต่าง ๆ ในพื้นที่จังหวัด เพื่อร่วมกันแสดงความจงรักภักดีและน้อมถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน